b"\n_START_ARTICLE_\nPaul Hankar\n_START_SECTION_\nEstudis i formaci\xc3\xb3\n_START_PARAGRAPH_\nHankar, nascut a Frameries, va iniciar la seva carrera com a escultor. Va estudiar a l'Acad\xc3\xa8mia Reial de Belles Arts de Brussel\xc2\xb7les, on hi va con\xc3\xa8ixer el seu company Victor Horta, amb qui li va unir gran amistat. Com Horta, Hankar va estudiar profundament les t\xc3\xa8cniques de la forja del ferro que despr\xc3\xa9s empraria en molts dels seus projectes.\n_START_SECTION_\nInicis de la carrera\n_START_PARAGRAPH_\nEl 1888, Hankar va comen\xc3\xa7ar la seva activitat com a arquitecte i dissenyador de mobiliari a Brussel\xc2\xb7les, en col\xc2\xb7laboraci\xc3\xb3 amb el decorador d'interiors Adolphe Crespin. Un conegut p\xc3\xb2ster de Crespin de prop de 1893 mostra la tasca de Hankar a la rue Defacqz de Brussel\xc2\xb7les. El 1889 va rebre l'enc\xc3\xa0rrec de projectar el Palau Txabarri a Bilbao, per l'empresari local V\xc3\xadctor Ch\xc3\xa1varri._NEWLINE_El 1893, va construir la seva pr\xc3\xb2pia casa, la qual conjuntament amb l'H\xc3\xb4tel Tassel de Victor Horta (constru\xc3\xaft al mateix temps) \xc3\xa9s considerada una de les dues primeres cases constru\xc3\xafdes al m\xc3\xb3n en estil Art Nouveau."